د پکتیکا ولایت برمل ولسوالۍ کې زلزله ځپلو ته د کورونو جوړولو لپاره د ۲،۷۱۲،۰۰۰ افغانیو نغدی مرستې لړۍ پیل شوه له زلزله ځپلو سره د مرستو په دوام نن پنجشنبه د روان ۱۴۴۵ کال د محرم میاشتې ۱۰مه نیټه چې د روان ۱۴۰۲ کال د اسد میاشتې ۵ مې نیټې سره سمون خوری د پکتیکا ولایت برمل ولسوالۍ کې ۱۲ زلزلې له امله ړنګ شویو کورونو د بیا جوړښت لپاره هرې کورنۍ ته د ۲۲۶،۰۰۰ افغانیو نغدی ویش لړۍ پیل شوه. د افغانی سرې میاشتې د سوېل لویدیځ مرکزی زون رئیس ښاغلی نورالحق «یوسفی»، د پکتیکا ولایتی څانګې رئیس ښاغلی مولوی عارف الله «حامد»، د نړیوال فدراسیون نماینده ګانو ، د څارنې او اروزنې مدیر خیال محمد شمس ،د زون او څانګې یو شمیر کارمندانو او شلټر پروګرام انجینرانو په حضور کې ۱۲کورنیو ته مجموعه ۲،۷۱۲۰۰۰ دوه میلیونه اووه سوه دولس زره افغانی په دریو قسطونو کې ویشل کیږی، چې لومړی قسط ۳۰٪ هرې کورنۍ ته ۶۸،۰۰۰ اته شپیته زره افغانی مجموعه ۸۱۶،۰۰۰ افغانی اوس ویشل کیږی او پاتې ۷۰٪ به د ۳۰٪ کارونو تر بشپړېدو وروسته ورکول کیږی. د یادونې وړ ده د یاد کورونو د لا ښه جوړولو لپاره سیمه کې انجینران استخدام او ګمارل شوی او سیمه ته تراکتوران هم لېږل شوی دی، ترڅو د معیاری کورونو جوړولو کې د سیمې خلکو ته د دوو کوټو ، یوې آشپزخانې او یو دهلیز جوړولو لپاره لازمې لارښوونې او مرستې وکړی. باید وویل شی چې د یادې پروسې او درې واړه قسطونو کې د پیسو د ورکړې او کار پیلولو په اړه هم د سیمې او سېدونکو ته لازمې لارښوونې وشوې. په پای کې هر کس ته د زلزلزلې له زیان څنګه ځان وژغورو په نامه پوسټرې هم ووېشل شوې.